אחרי שסיימה כיתה י"ב יצאה סער ללמוד ולשחק באוניברסיטת מיין. כבר בשנתה הראשונה בקבוצה שיחקה כשחקנית חמישייה. בתום העונה נבחרה בתואר השחקנית המצטינת לשחקנית בעונה הראשונה בליגה. בשנתה הרביעית במכללה, בעונת 2020/21 שברה במשחק מול אולבני את שיא השלשות בכל הזמנים למכללת מיין. בתחילת עונת 2021/2022 עברה לשחק באוניברסיטת מידל טנסי סטייט.
קבוצות בוגרות.
עונת 2017/16 בקבוצת מכבי רעננה בליגת העל לנשים הייתה עונתה הראשונה של סער בקבוצת בוגרים במקביל ללימודיה בתיכון.
נבחרות ישראל.
סער שיחקה בכל נבחרות ישראל הצעירות.
בנבחרת הקדטיות השתתפה ב־2014 השתתפה בטורניר אליפות אירופה דרג ב'. בטורניר קלעה 10.1 נקודות מסרה 3 אסיסטים ולקחה 3.4 ריבואנדים למשחק. וב־2015 השתתפה באליפות אירופה דרג ב' עד גיל 16. בטורניר קלעה 12.6 נקודות מסרה 3.8 אסיסטים ולקחה 3.8 ריבואנדים למשחק.
בנבחרת הנערות השתתפה ב־2016 בטורניר אליפות אירופה דרג א' עד גיל 18. בטורניר קלעה 9 נקודות מסרה 3.7 אסיסטים ולקחה 3.6 ריבואנדים למשחק. וב־2017 השתתפה באליפות אירופה דרג ב' עד גיל 18. בטורניר קלעה 10.5 נקודות מסרה 4 אסיסטים ולקחה 3.2 ריבואנדים למשחק.
ב־2018 השתתפה כקפטנית נבחרת העתודה בטורניר אליפות אירופה דרג ב' עד גיל 20. בטורניר קלעה 11.3 נקודות מסרה 2.3 אסיסטים ולקחה 3.6 ריבואנדים למשחק.
ב־2019 השתתפה עם הנבחרת בטורניר אליפות אירופה דרג ב' עד גיל 20. בטורניר קלעה 18 נקודות (ראשונה בדירוג) מסרה 5.3 אסיסטים (ראשונה בדירוג) ולקחה 4.3 ריבואנדים למשחק.
אגס הלנה היפה
אגס הלנה היפה (בצרפתית: Poire belle Hélène; נהגה: פואר בל אלן; בגרמנית: Birne Helene) הוא קינוח עשוי אגסים עלומים (אגסים שנשלקו בסירופ סוכר) המוגשים עם גלידת וניל וסירופ שוקולד.
בגרסאות פשוטות יותר מחליפים את האגסים העלומים באגסים משומרים ושקדים חתוכים.
היסטוריה.
הקינוח הומצא בשנת 1864 לערך, על ידי השף הצרפתי אוגוסט אסקופייה.
המאכל נקרא על שם האופרטה "הלנה היפה" מאת ז'אק אופנבך.
גלובידנס
גלובידנס (שם מדעי: Globidens; מילולית: "שיני גלובוס") הוא סוג של זוחל ימי נכחד שחי במשך הקרטיקון לפני 84.6 עד 66 מיליון שנה מזמננו. מוסזאורוס זה היה קטן יחסית לבני המשפחה, והגיע רק עד אורך 6 מטרים בממוצע. הוא תואר לראשונה בידי החוקר האמריקאי צ'ארלס ו. גילמור ב-1912.
המאובנים שלו התגלו באזורים שונים לאורך העולם, ביניהם במרוקו, אינדונזיה, אנגולה וארצות הברית. ככל הנראה הוא היה בעל תפוצה נרחבת בימים במשך המזוזואיקון, עד הכחדת הקרטיקון הגדולה.
זוחל זה היה דומה לפלייטקרפוס, עם מבנה גוף עגלגל בעל סנפירים רחבים, זנב קצר יחסית ולסתות מסיביות כבדות בעלות שיניים מעוגלות שהותאמו לרסק טרף כמו דגים או דיונונים וכן אמוניטים שהוא תפס.
בסוג זה התגלו לאורך השנים מינים רבים, אך חלקם שויכו לסוגים אחרים כמו "Carinodens" או "Igdamanosaurus" ואף לסוגי איכתיוזאורים. מרבית המאובנים כוללים שרידי שיניים מעוגלות וחזקות.
יחסי דומיניקה–צ'ילה
יחסי דומיניקה–צ'ילה הם היחסים הדיפלומטיים הרשמיים שבין קהיליית דומיניקה לבין הרפובליקה של צ'ילה. שתי המדינות חברות בארגון מדינות אמריקה, הקהילה של אמריקה הלטינית והמדינות הקריביות והאו"ם.
היסטוריה.
באפריל 2012, במסגרת פסגת אמריקה שהתקיימה בקרטחנה דה אינדיאס, נפגש נשיא צ'ילה סבסטיאן פיניירה עם ראש ממשלת דומיניקה, רוזוולט סקרריט. כתוצאה מפגישה זו שלחה הסוכנות לשיתוף פעולה בינלאומי בצ'ילה משלחת טכנית לדומיניקה לביצוע אבחון של תחום הדייג במדינה. כעבור שנתיים, ב-24 ביוני 2014, שתי המדינות חתמו על הסכם הפטור של אשרות לבעלי דרכון דיפלומטי רשמי.
יחסים מסחריים.
המסחר בין שתי המדינות הסתכם ב-4,000 דולר בשנת 2016, והיווה צמיחה של 6.8% בחמש השנים האחרונות. המוצרים העיקריים שמייצאת צ'ילה לדומיניקה היו מקרל, עץ ומשקאות לא אלכוהוליים, ואילו דומיניקה מייצאת לצ'ילה בעיקר ממסרים ובגדים.
DC FanDome
DC FanDome הוא כנס בידור וקומיקס המתקיים באופן מקוון באתר האינטרנט של DC Comics והפך לפופולרי מאוד בשל הצצה בלעדית לסרטים וסדרות בהפקת החברה. הכינוס נוצר והוכרז ביוני 2020, כתגובה של האחים וורנר ו-DC לביטול קומיק-קון סן דייגו עקב מגפת הקורונה. הכנס הציג מידע על תכנים מבוססי DC, כולל על סרטי DC Extended Universe, זיכיון הטלוויזיה יקום החץ, ספרי קומיקס ומשחקי וידאו.
הכנס המרכזי נערך ברשת בשם "DC FanDome: היכל הגיבורים" ב-22 באוגוסט 2020. הכינוס השני שכותרתו "DC FanDome: Explore the Multiverse" החל ב-12 בספטמבר 2020.
פיתוח.
פיתוח לאירוע מעריצים של DC קומיקס פורסם לראשונה באפריל 2020 כאשר מגפת COVID-19 אילצה את ביטול E3 2020 ואת ביטולו הסופי של קומיקון סן דייגו 2020. ב-14 ביוני 2020, כאשר קומיק-קון הוחלף בכנס קומיק-קון @ וירטואלי, הודיעו האחים וורנר על כינוס מקוון נפרד בלבד בנושא DC. כנס DC FanDome הוגדר כחוויה וירטואלית סוחפת וחינמית, שהיה אירוע בן 24 שעות שהתקיים ב-22 באוגוסט 2020. המנחים ורבים מחברי הפאנל הופיעו על גבי מסכים ירוקים כדי שיוכלו להופיע בבמת היכל הגיבורים הווירטואלית שתוכננה על ידי איש הקריאייטיב הראשי של DC, ג'ים לי. חלק מהפאנלים הגדולים יותר שהיו צריכים להתרחש במהלך שיחת וידאו השתמשו ברקעים ייחודיים. האירוע צולם במשך שבועיים בסוף יולי 2020 והושלם עד 15 באוגוסט 2020.
ב-19 באוגוסט 2020, הוכרז כי FanDome יחולק ליומיים שונים. המצגת הראשית, שכותרתה "DC FanDome: היכל הגיבורים", נערכה ב-22 באוגוסט. החלק השני, "DC FanDome: Explore the Multiverse", שודר ב-12 בספטמבר. ליסה גרגוריאן ובלייר ריץ', מבכירי אולפני האחים וורנר חשפו את ההחלטה לפצל את האירוע לשני תאריכים, לאחר שקיבלו משוב מהאוהדים מההודעה הראשונית על לוח הזמנים ואמרו שיש יותר מדי תוכן עבור 24 שעות.
מעריצים וקהל מכל העולם הצליחו להיכנס באופן חופשי ללא כל שימוש בתגים או רכישה כספית, בדומה לכנס קומיק-קון ולראות הודעות והצצות למגוון סרטי DC, סדרות טלוויזיה, קומיקס ומשחקי וידאו חדשים. כולל פרטים על זיכיון יקום החץ. בפאנלים הווירטואליים הוצגו ראיונות של צוות השחקנים ויוצרים של פרויקטים רבים של DC בהווה ובעתיד כמו באטמן, בלאק אדם, יחידת המתאבדים 2, , וונדר וומן 1984, שאזאם!: זעם האלים, הפלאש ועוד פרויקטים קולנועיים גדולים במסגרת היקום הקולנועי של DC. האירוע שודר באנגלית, ספרדית, סינית מסורתית, יפנית, קוריאנית, פורטוגזית, צרפתית, גרמנית ואיטלקית.
DC קומיקס הודיעה שבכוונתה לערוך בעתיד את הכנס במקביל לאירועים פיזיים, כמו קומיקון. באוגוסט 2020 פרסמה DC קומיקס רשימה גדולה של מנחים ומשתתפים ובהם מאט ריבס, במאי הסרט "באטמן" משנת 2022; השחקן רוברט פטינסון; הבמאים זאק סניידר, פאטי ג'נקינס וג'יימס גאן; ואישים אחרים מסרטי היקום הקולנועי של DC. באירוע השתתפו 13 מנחים עולמיים מ-14 מדינות. DC FanDome נצפה על ידי 22 מיליון איש ב-220 מדינות בשידור חי 24 שעות ביממה בשנת 2020. "DC FanDome" גם הוזרם בטוויטר ויוטיוב ב-53 ו-82 מדינות, בהתאמה.
באוקטובר 2021 האירוע כלל חשיפה לסרטים עתידיים וזיכיונות של DC קומיקס כמו באטמן, , אדם השחור, אקוומן והממלכה האבודה, כמו גם הצצה למשחקי וידאו חדשים וסדרות. השתתפו בו דוויין ג'ונסון, מאט ריבס, רוברט פטינסון ואחרים.
מישהו איתי כאן (שיר)
מישהו איתי כאן הוא סינגל של הזמר-יוצר בניה ברבי, שיצא לאור ב-12 במרץ 2018, כסינגל הראשון מתוך אלבומו השני, "מישהו איתי כאן".
רקע וכתיבה.
את השיר כתב והלחין ברבי יחד עם הזמרים-יוצרים אליעד נחום ודודי בר דוד, והוא בסגנון המוזיקה האתנית, בדומה לשירים נוספים של ברבי. את השיר הפיק פטריק סבג, בדומה ללהיטו של ברבי, "תפסת לי מקום", ושירים נוספים מתוך האלבום "מישהו איתי כאן".
הצלחה.
השיר הגיע לראשונה למקום ה-7 במצעד ההשמעות ברדיו השבועי של מדיה פורסט, בשיאו הגיע למקום ה-2, וצעד במצעד כ-5 שבועות. במצעד הרשמי של גלגלצ הגיע השיר בשיאו למקום הראשון. גם במצעדי הפזמונים העבריים השנתיים זכה השיר להצלחה רבה, תוך שהגיע למקום ה-10 במצעד של מדיה פורסט, ה-14 במצעד של גלגלצ, ה-13 במצעד של כאן גימל וה-6 במצעד של אקו"ם און אייר.
נכון ליולי 2021, השיר עומד על כ-27 מיליון צפיות באתר יוטיוב, ולמעלה מ-6 מיליון השמעות ברשת הזרמת המדיה ספוטיפיי.
ביקורת.
אתר פרוגי העניק לשיר ביקורת חיובית: "כבר בתחילת השיר אפשר לראות בו משהו אחר, מיוחד ולא רגיל. משהו בשילוב הלחן, המילים וקולו המיוחד של ברבי מצליחים להביא משהו מיוחד ומצוין. הוא מתפתח לאט לאט ונהיה טוב יותר מרגע לרגע. הוא נעים לאוזן, אמיתי, בלתי רגיל ובעיק עושה חשק שהשיר לא יגמר (או שיתחיל מחדששוב ושוב). סך הכל השיר טוב, טוב מדי אפילו".
גם דודי פטימר העניק לשיר ב-nana10 ביקורת חיובית: "מלבד הטקסט והלחן הקליטים, האיכותיים והבוגרים, קשה לי להגדיר את הסגנון של ברבי בשיר, שכן הוא כמו קורטוב מתמהיל המוזיקה הישראלית כיום: גם פופ, גם מסלסל, גם אתני וגם לטיני, כשעל כל אלה מנצח גוון קולו המיוחד של ברבי שלאט לאט ובבטחה נכונה שועט לעבר זרקורי ההצלחה".
הר הנדסלי
הר הנדסלי (באנגלית: Mount Handsley) הוא הר בהרי קווטרמיין, באדמת ויקטוריה שבאנטארקטיקה.
ההר הוא פסגה במסיב נובהד; והוא ממוקם 3 קילומטרים דרומית - דרום-מזרחית להר נובהד.
ההר מתנשא מעל קרחון פראר (מצפון-מערב לקרחון).
היסטוריה.
מקור השם.
שמו של ההר ניתן לו בשנת 1969, על ידי ועדת השמות האנטארקטיים של ניו זילנד.